27.12.2022.
LV
Eiropas Savienības Oficiālais Vēstnesis
C 493/115 Ceturtdiena, 2022. gada 9. jūnijs
5. uzsver, ka Parlaments ir izmantojis savas iniciatīvas tiesības, uzsākot tiesiskuma procedūru saskaņā ar LES 7. pantu; nosoda to, ka Padome nav spējusi veikt turpmākus pasākumus, izmantojot paredzēto procedūru un reaģējot uz Parlamenta atkārtotajiem aicinājumiem rīkoties, un norāda uz to, ka apstāklis, ka Padome nav efektīvi piemērojusi LES 7.
Pantu, turpina graut Eiropas kopējo vērtību integritāti, savstarpējo uzticēšanos un Savienības kā tādas uzticamību; uzskata par ļoti būtisku nodrošināt, ka pilnība un nekavējoties tiek īstenota Eiropas Parlamenta un Padomes Regula (ES, Euratom) 2020/2092 (2020. gada 16. decembris) par vispārēju nosacītības režīmu Savienības budžeta aizsardzībai (13), respektējot Parlamenta kā viena no likumdevējiem lomu; uzskata, ka Savienība joprojām ir strukturāli nesagatavota cīņai pret regresu demokrātijas, tiesiskuma un pamattiesību jomā un to pārkāpumiem dalībvalstīs; uzskata, ka šo jautājumu pasliktināšanās dažādās dalībvalstīs ir parādījusi, ka ir nepieciešama īstena iestāžu savstarpēja sadarbība; pauž dziļu nožēlu par to, ka nav pienācīgi reaģēts uz Parlamenta iniciatīvu izveidot ES mehānismu demokrātijai, tiesiskumam un pamattiesībām, un atkārtoti aicina Komisiju un Padomi nekavējoties sākt sarunas ar Parlamentu par iestāžu nolīgumu;
6. atkārtoti izsaka savu argumentēto priekšlikumu par to, ka pastāv acīmredzams risks, ka Ungārija smagi pārkāpj vērtības, uz kuru pamata ir dibināta Savienība; atkārtoti pauž savas dziļās bažas par to, ka uzklausīšanas standarta procedūras nenodrošina vienlīdzīgas iespējas Parlamenta, no vienas puses, un Komisijai un trešdaļai dalībvalstu, no otras puses, kad jāiesniedz pamatots priekšlikums un jāpiekļūst informācijai; pauž nožēlu par to, ka uzklausīšanas nekādu būtisku progresu attiecībā uz to, kā novērst nepārprotamu varbūtību, ka smagi tiks pārkāptas vērtības, vēl devušas nav;
7. pauž nožēlu par to, ka trīs dalībvalstis vēl nav ratificējušas 2018. gadā pieņemto grozīto Eiropas Savienības vēlēšanu likumu;
8. pauž nožēlu arī par to, ka Padome līdz šim ir atteikusies risināt sarunas ar Parlamentu par tā izmeklēšanas tiesībām, kaut gan tas ir pretrunā LESD 226. pantam un lojālas sadarbības principam, tādējādi neīstenojot Līguma noteikumu, neskatoties uz pienākumu darīt to;
9. atzinīgi vērtē jauno Eiropas Ombuda statūtu pieņemšanu, sekojot Parlamenta iniciatīvai, kas nodrošina statūtu atbilstību Lisabonas līgumam;
Līgumos noteiktās Padomes un Eiropadomes likumdošanas iniciatīvas tiesības
10. pauž nožēlu, ka ekonomikas un monetārās politikas jomā LESD 121. pantā ir paredzēts tikai informēt Parlamentu; norāda arī, ka Padome ir izmantojusi LESD 121. pantu kā de facto iniciatīvas tiesības šajā jomā, un prasa, lai Parlamentam kā vienīgajai ES iestādei, kas pārstāv pilsoņu viedokli, būtu papildu kompetences;
11. turklāt atzīst, ka Eiropadome ir izmantojusi LESD 68. pantu kā faktiskas iniciatīvas tiesības brīvības, drošības un tiesiskuma telpā; uzsver, ka Eiropadome nav viens no likumdevējiem un ka būtu jāpārskata tas, ka Eiropadome pieņem daudzgadu darbības programmas šajā jomā bez pienākuma apspriesties ar Parlamentu vai Komisiju, ņemot vērā šīs politikas īpaši nopietno ietekmi uz pilsoņu pamattiesībām; prasa, lai Parlamentam un Padomei šī kompetence tiktu piešķirta ar vienādiem nosacījumiem gaidāmajā Līguma pārskatīšanā;
12. norāda, ka saskaņā ar LESD 76. pantu Padomei ir iniciatīvas tiesības ar ceturtās daļas dalībvalstu starpniecību, kas sakrīt ar Komisijas iniciatīvas tiesībām attiecībā uz sadarbību administratīvo tiesību jomā un policijas un tiesu iestāžu sadarbību krimināllietās;
13. norāda, ka šīs norises ir daļa no plašākas tendences, kas dažādā mērā noved pie lielākas nelīdzsvarotības starp Padomi, Eiropadomi un Komisiju lēmumu pieņemšanas pilnvaru jomā visās politikas jomās; uzsver, ka šāda prakse grauj ES institucionālo uzbūvi, kas izveidota ar Līgumiem; uzskata, ka būtu jāatjauno līdzsvars par labu demokrātiskai leģitimitātei, piešķirot Parlamentam līdzvērtīgas tiesības;
(13)
OV L 433 I, 22.12.2020., 1. lpp.